
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


7 Μαρτίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 778 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Κανονισμός Διδακτορικών Σπουδών του Τμήμα¬ 
τος Μηχανολόγων Μηχανικών της Πολυτεχνικής 
Σχολής του Πανεπιστημίου Θεσσαλίας. 

2 Κανονισμός Διδακτορικών Σπουδών του Τμήμα¬ 
τος Πολιτικών Μηχανικών της Πολυτεχνικής Σχο¬ 
λής του Πανεπιστημίου Θεσσαλίας. 


ΑΠΟΦΑΣΕΙΣ 

Αριθμ. 2855/18/ΓΠ (1) 

Κανονισμός Διδακτορικών Σπουδών του Τρήμα¬ 
τος Μηχανολόγων Μηχανικών της Πολυτεχνικής 

Σχολής του Πανεπιστημίου Θεσσαλίας. 

Η ΣΥΓΚΛΗΤΟΣ 

ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 45, παρ. 2 του ν. 4485/2017 
(ΦΕΚ 114/4-8-2017/τ.Α'), σύμφωνα με τις οποίες «Με 
απόφαση της Συνέλευσης του Τμήματος καταρτίζεται 
ο Κανονισμός Διδακτορικών Σπουδών του Τμήματος, ο 
οποίος εγκρίνεται από τη Σύγκλητο, δημοσιεύεται στην 
Εφημερίδα της Κυβερνήσεως, αναρτάται στο διαδικτυα¬ 
κό τόπο του Ιδρύματος και κοινοποιείται στο Υπουργείο 
Παιδείας, Έρευνας και Θρησκευμάτων». 

2. Τις διατάξεις του άρθρου 85, παρ. 6, εδ. β του ν. 4485/ 
2017 (ΦΕΚ 114/4-8-2017/τ.Α'), σύμφωνα με τις οποίες 
«Τα ΑΕΙ οφείλουν, μέσα σε προθεσμία έξι (6) μηνών από 
την έναρξη ισχύος του παρόντος νόμου να καταρτίσουν 
και να δημοσιεύσουν τους Κανονισμούς του άρθρου 45». 

3. Την απόφαση της Συνέλευσης του Τμήματος Μη¬ 
χανολόγων Μηχανικών στην αρ. 216/13-12-2017 συνε¬ 
δρίασή της. 

4. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Προϋπολο¬ 
γισμού του Ιδρύματος, αποφασίζουμε: 


ΚΑΝΟΝΙΣΜΟΣ ΔΙΔΑΚΤΟΡΙΚΩΝ ΣΠΟΥΔΩΝ 
ΤΟΥΤΜΗΜΑΤΟΣ ΜΗΧΑΝΟΛΟΓΩΝ ΜΗΧΑΝΙΚΩΝ 
ΤΗΣ ΠΟΛΥΤΕΧΝΙΚΗΣ ΣΧΟΛΗΣ 
ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Άρθρο 1 - Γενικές Διατάξεις 

Το Διδακτορικό Δίπλωμα αποτελεί ακαδημαϊκό τίτλο, ο 
οποίος πιστοποιεί την ουσιαστική συνεισφορά του κατό¬ 
χου του στην εξέλιξη καίριων γνωστικών περιοχών, την 
κατανόηση σε βάθος της επιστημονικής του περιοχής και 
την εκπόνηση μιας πρωτότυπης ή καινοτόμου εργασίας 
ή έρευνας στο πεδίο της επιστήμης του. 

Η δομή, η οργάνωση, η λειτουργία και η αξιολόγηση 
του Προγράμματος Διδακτορικών Σπουδών (ΠΔΣ) του 
Τμήματος Μηχανολόγων Μηχανικών (ΤΜΜ) του Πανεπι¬ 
στημίου Θεσσαλίας διέπονται από την ισχύουσα νομο¬ 
θεσία (ν. 4485/2017) και από τις διατάξεις του παρόντος 
κανονισμού. 

Οι διατάξεις του Κανονισμού του ΠΔΣ εξειδικεύουν 
και συμπληρώνουν το ισχύον νομοθετικό πλαίσιο που 
διέπει τις Διδακτορικές Σπουδές και ενσωματώνουν τις 
σχετικές αποφάσεις της Συνέλευσης του ΤΜΜ. 

Άρθρο 2 - Αντικείμενο και Στόχος 

του Προγράμματος Διδακτορικών Σπουδών 

Αντικείμενο του ΠΔΣ είναι η εμβάθυνση σε γνωστικές 
περιοχές της Μηχανολογίας με τη διεξαγωγή βασικής και 
εφαρμοσμένης έρευνας, την παρακολούθηση μεταπτυ¬ 
χιακών μαθημάτων και επιστημονικών διαλέξεων και την 
εκπόνηση διδακτορικών διατριβών. 

Στόχος του ΠΔΣ είναι η προετοιμασία επιστημόνων 
μηχανικών που θα στελεχώσουν τόσο ερευνητικούς 
οργανισμούς και πανεπιστήμια για την αντιμετώπιση 
απαιτητικών τεχνικών προβλημάτων και την υποστήριξη 
δραστηριοτήτων έρευνας και τεχνολογικής ανάπτυξης 
όσο και την ερευνητική δραστηριότητα και την καινοτο¬ 
μία στη βιομηχανία. Συγχρόνως, επιδιώκεται η ενίσχυση 
των διδακτορικών σπουδών στα ελληνικά πανεπιστήμια, 
έχοντας ως πρωταρχικό στόχο τη διεθνή προβολή του 
ΤΜΜ και την ένταξή του στον παγκόσμιο ερευνητικό ιστό. 

Άρθρο 3 - Διοίκηση του Προγράμματος 
Διδακτορικών Σπουδών 

Η Συνέλευση του Τμήματος (ΣΤ) είναι το κυρίαρχο όρ¬ 
γανο διοίκησης του ΠΔΣ. Η ΣΤ είναι αρμόδια για την κα¬ 
τάρτιση και εισήγηση προτάσεων για το ΠΔΣ, τον ορισμό 
των μελών των Τριμελών και Επταμελών Εξεταστικών 
Επιτροπών, την απονομή διδακτορικών, τη συγκρότηση 
των επιτροπών επιλογής ή εξέτασης των Υποψηφίων Δι¬ 
δακτόρων, την έγκριση των ετήσιων εκθέσεων προόδου 
των Υποψήφιων Διδακτόρων, καθώς και κάθε άλλο θέμα 
που προβλέπεται από επιμέρους διατάξεις. Η ΣΤ συνε¬ 
δριάζει τη δεύτερη Τετάρτη κάθε ακαδημαϊκού μήνα 
και, εκτάκτως, όταν προκύπτουν ανάγκες σύγκλησης. 
Αρμόδια για το συντονισμό και την παρακολούθηση του 
ΠΔΣ είναι η Συντονιστική Επιτροπή (ΣΕ) που με απόφαση 
της ΣΤ απαρτίζεται από τα ακόλουθα πέντε (5) μέλη ΔΕΠ: 
τον Πρόεδρο τουΤΜΜ, τον Αναπληρωτή Πρόεδρο και 
τους Συντονιστές των τριών Τομέων. Ο εκάστοτε Ανα¬ 
πληρωτής Πρόεδρος προεδρεύει της ΣΕ. Τέλος, σε επί¬ 
πεδο ιδρύματος, το κυρίαρχο όργανο διοίκησης είναι η 
Σύγκλητος του Ιδρύματος που είναι αρμόδια για θέματα 
διοικητικού και οργανωτικού χαρακτήρα που σχετίζεται 
με τις διδακτορικές σπουδές. 

Άρθρο 4 - Γραμματεία του Προγράμματος 
Διδακτορικών Σπουδών 

Η Γραμματεία του ΠΔΣ είναι αρμόδια για ακαδημαϊ¬ 
κά, φοιτητικά, διοικητικά θέματα καθώς και για θέματα 
έρευνας. Ένα βασικό έργο της Γραμματείας, μεταξύ των 
άλλων, είναι η τήρηση αρχείου των Υποψηφίων Διδακτό¬ 
ρων, που παρακολουθούν το Πρόγραμμα Διδακτορικών 
Σπουδών, με φακέλους που περιέχουν τα απαραίτητα 
έγγραφα. Τα στοιχεία που έχουν σχέση με τις διαδικα¬ 
σίες του ΠΔΣ διασφαλίζονται με τη διατήρηση βάσης 
δεδομένων με την εισαγωγή στοιχείων σχετικά με τα 
στάδια των Υποψηφίων Διδακτόρων, όπως Τριμελείς και 
Επταμελείς Επιτροπές, τίτλους διατριβών, ημερομηνίες 
ορκωμοσίας, βαθμολογίες κτλ. 

Άρθρο 5 - Επιστημονικές Περιοχές του ΠΔΣ 

Οι ερευνητικές δραστηριότητες του Τμήματος απορ¬ 
ρέουν κατά κύριο λόγο από τα ερευνητικά ενδιαφέροντα 
των μελών ΔΕΠ και αναπτύσσονται σε επιστημονικές 
περιοχές της Μηχανολογίαςπου αναφέρονται αναλυτικά 
στον ιστότοπο για την έρευνα του ΤΜ Μ (βλ. Γιΐΐρ://νννννν. 
ιηίθ.υΐΓι.9ΐ'/η_ΐ'θ5θ3ΐ'ςΓι.35ρ). 

Άρθρο 6 - Προϋποθέσεις 

και Κριτήρια Εισαγωγής στο ΠΔΣ 

Για την εισαγωγή στο πρόγραμμα διδακτορικών σπου¬ 
δών οι υποψήφιοι θα πρέπει να έχουν τα παρακάτω τυ¬ 
πικά προσόντα: 

α) Να είναι κάτοχοι: 

1) Διπλώματος Ελληνικού Πολυτεχνείου ή Πολυτε¬ 
χνικής Σχολής (ενιαίου και αδιάσπαστου τίτλου σπου¬ 
δών μεταπτυχιακού επιπέδου του άρθρου 46 του 
ν. 4485/2017) σε γνωστικό αντικείμενο αντίστοιχο με ένα 
τουλάχιστον από τα γνωστικά αντικείμενα του ΤΜΜ, ή 


2) Διπλώματος Μεταπτυχιακών Σπουδών (ΔΜΣ) και 
αντίστοιχου Πτυχίου Α.Ε.Ι. της ημεδαπής ή της αλλοδα¬ 
πής αναγνωρισμένων από το ΔΟΑΤΑΠ ως ισοτίμων σε 
γνωστικό αντικείμενο αντίστοιχο με ένα τουλάχιστον 
από τα γνωστικά αντικείμενα του ΤΜΜ. Σε περιπτώσεις 
υποψηφίων με εξαιρετικές επιδόσεις (π.χ. βαθμός πτυχί¬ 
ου, ερευνητική δραστηριότητα) γίνονται αιτιολογημένα 
δεκτοί ως υποψήφιοι διδάκτορες και μη κάτοχοι ΔΜΣ. 

Ο βαθμός του διπλώματος/πτυχίου και στις δύο πε¬ 
ριπτώσεις θα πρέπει να είναι «λίαν καλώς» (>6,5) για 
σπουδές στην Ελλάδα. Για σπουδές από άλλες χώρες 
ο απαιτούμενος βαθμός πτυχίου θα καθορίζεται από 
την ΣΕ. 

β) Να έχουν άριστη γνώση της Αγγλικής Γλώσσας, η 
οποία αποδεικνύεται με ένα από τα παρακάτω: (ί) Γλωσ¬ 
σομάθεια, Επίπεδο Γ2/Θ2, (ϋ)ΤΟΕΓΕ Ρ3ρθΓ > 550/677 ή 
ΤΟΕΡΙΙΒΤ > 80/120, (ίϋ) Πτυχίο τριτοβάθμιας εκπαίδευ¬ 
σης από Αγγλόφωνο Πανεπιστήμιο (που έχει αναγνωρι- 
σθεί από το ΔΟΑΤΑΠ). 

Άρθρο 7 - Διαδικασία Αίτησης/ 

Εισαγωγής στο ΠΔΣ 

Οι ενδιαφερόμενος Υποψήφιος Διδάκτορας, ύστερα 
από συνεννόηση με μέλος ΔΕΠ το οποίο θα είναι και 
ο επιβλέπων καθηγητής ή η επιβλέπουσα καθηγήτρια, 
υποβάλλει αίτηση σε ειδικό έντυπο που χορηγείται από 
τη Γραμματεία του Τμήματος. Μαζί με την αίτηση συνυ¬ 
ποβάλλονται αντίγραφο Διπλώματος/Πτυχίου και ΜΔΕ 
(εφόσον απαιτείται), βεβαίωση ισοτιμίας ΔΟΑΤΑΠ (για 
πτυχιούχους της αλλοδαπής), πιστοποιητικό αναλυτι¬ 
κής βαθμολογίας, πιστοποιητικό επαρκούς γνώσης της 
αγγλικής, βιογραφικό σημείωμα και δύο συστατικές επι¬ 
στολές. Ο ενδιαφερόμενος υποψήφιος για Διδακτορικό 
Δίπλωμα (Δ.Δ.) στην αίτηση εισαγωγής του προσδιο¬ 
ρίζει σε γενικές γραμμές το αντικείμενο της διδακτο¬ 
ρικής διατριβής επιλέγοντας τη γνωστική περιοχή που 
αναγράφεται στην αίτηση Διδακτορικών Σπουδών του 
Τμήματος Μηχανολόγων Μηχανικών του Πανεπιστημίου 
Θεσσαλίας. Υπάρχει η δυνατότητα υποβολής αίτησης για 
εκπόνηση Διδακτορικής Διατριβής σε όλη τη διάρκεια 
του ακαδημαϊκού έτους, εφόσον έχει προηγηθεί συνεν¬ 
νόηση του ενδιαφερομένου με μέλος ΔΕΠ που συμφωνεί 
να είναι ο επιβλέπων. 

Η Γραμματεία ελέγχει την εγκυρότητα και την πληρό¬ 
τητα των αιτήσεων και των δικαιολογητικών σύμφωνα 
με την ισχύουσα νομοθεσία και τον παρόντα κανονισμό 
και κατόπιν διαβιβάζει τις αιτήσεις και τα συνημμένα 
δικαιολογητικά στη ΣΤ. Αιτήσεις οι οποίες δεν έχουν 
συνυπογράφει από τον επιβλέποντα καθηγητή δεν θα 
αξιολογούνται. 

Υπεύθυνη για την εξέταση και έγκριση των αιτήσεων 
είναι η Συνέλευση του Τμήματος, η οποία κρίνει εάν ο 
υποψήφιος πληροί τις προϋποθέσεις για διδακτορικές 
σπουδές με βάση τα κριτήρια του επόμενου άρθρου. 

Η Συνέλευση του Τμήματος, αφού λάβει τη γνώμη του 
μέλους ΔΕΠ με το οποίο έχει συνεννοηθεί ο υποψήφιος 
και ύστερα από συζήτηση εγκρίνει ή απορρίπτει αιτιο¬ 
λογημένα την αίτηση του υποψηφίου. Στην εγκριτική 
απόφαση ορίζεται και η γλώσσα συγγραφής της διδακτό- 

ρικής διατριβής. Η εγγραφή του υποψήφιου διδάκτορα 
ισχύει από την ημερομηνία αποδοχής της αίτησής του. 

Άρθρο 8 - Κριτήρια Επιλογής 

Η επιλογή των Υποψηφίων Διδακτόρων γίνεται με συ- 
νεκτίμηση των εξής κυρίως κριτηρίων: 

1. Του γενικού βαθμού του πτυχίου (τουλάχιστον 
«ΛΙΑΝ ΚΑΛΩΣ»), 

2. Της βαθμολογίας στα προπτυχιακά μαθήματα, τα 
σχετικά με το γνωστικό αντικείμενο της Διατριβής. 

3. Της επίδοσης στη Διπλωματική Εργασία, όπουπρο- 
βλέπεται στο προπτυχιακό επίπεδο. 

4. Της συνάφειας των Μεταπτυχιακών Σπουδών και 
του γενικού βαθμού του ΜΔΕ. 

5. Της τυχόν ερευνητικής δραστηριότητας του υπο¬ 
ψηφίου. 

Η ΣΤ καθορίζει με απόφασή της τις λεπτομέρειες 
εφαρμογής των κριτηρίων αυτών, τον ορισμό συμπλη¬ 
ρωματικών κριτηρίων ή την πιθανή εξέταση σε ορισμένα 
μαθήματα,το αποτέλεσμα των οποίων συνεκτιμάται για 
την επιλογή. 

Συνεκτιμώνται επίσης θετικά το περιεχόμενο των συ¬ 
στατικών επιστολών, τυχόν επιπλέον Τίτλος Μεταπτυ¬ 
χιακών Σπουδών, η ύπαρξη υποτροφίας από το ΙΚΥ ή 
άλλον φορέα, καθώς και τυχόν στοιχεία του βιογραφικού 
σημειώματος του υποψηφίου που καταδεικνύουν την 
επαγγελματική ή ερευνητική καταξίωσή του. Τέλος, συ- 
νεκτιμάται και η προσωπική συνέντευξη και η ανάπτυξη 
ερευνητικών ιδεών του υποψηφίου. 

Άρθρο 9 - Επίβλεψη Διδακτορικής Διατριβής 

Η Συνέλευση του Τμήματος αναθέτει στον προτεινό- 
μενο επιβλέποντα (σύμφωνα με την παράγραφο 3 του 
άρθρου 38 του ν. 4485) την επίβλεψη της διδακτορικής 
διατριβής και ορίζει τριμελή συμβουλευτική επιτροπή, 
με αρμοδιότητα να πλαισιώνει και να υποστηρίζει την 
εκπόνηση και τη συγγραφή της. Στην επιτροπή μετέχουν 
ως μέλη, ο επιβλέπων και δύο ακόμη μέλη ΔΕΠ πρώτης 
βαθμίδας, αναπληρωτή και επίκουρου από το οικείο ή 
άλλο ΑΕΙ ή καθηγητές αναγνωρισμένων ως ομοταγών 
ιδρυμάτων της αλλοδαπής, οι οποίοι είναι κάτοχοι δι¬ 
δακτορικού διπλώματος, ή ερευνητές των βαθμιδών 
Α', Β' ή Γ' από ερευνητικά κέντρα του άρθρου 13Α του 
ν. 4310/2014, συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος 
Ιατροβιολογικών Ερευνών της Ακαδημίας Αθηνών, ή 
από αναγνωρισμένα ερευνητικά κέντρα ή ινστιτούτα 
της αλλοδαπής και έχουν το ίδιο ή συναφές γνωστικό 
αντικείμενο με την υπό κρίση διδακτορική διατριβή. 
Σημειώνεται ότι κάθε μέλος ΔΕΠ μπορεί να επιβλέψει 
συγχρόνως μέχρι πέντε (5) υποψήφιους διδάκτορες. 

Αν για οποιονδήποτε λόγο ο επιβλέπων εκλείψει ή δι¬ 
απιστωμένα αδυνατεί νατελέσει χρέη επιβλέποντοςγια 
μεγάλο χρονικό διάστημα κατά τα ειδικότερα οριζόμενα 
στον Κανονισμό Διδακτορικών Σπουδών, η Συνέλευση 
του Τμήματος, εκτιμώντας τις περιστάσεις, αναθέτει σε 
άλλον την επίβλεψη, σύμφωνα με όσα ορίζονται στις 
προηγούμενες παραγράφους, ύστερα από αίτηση του 
υποψήφιου διδάκτορα και γνώμη του προτεινόμενου 
επιβλέποντος, διαφορετικά σε ένα από τα άλλα δύο (2) 


μέλη της τριμελούς συμβουλευτικής επιτροπής, ακόμη 
και καθ' υπέρβαση του μέγιστου αριθμού υποψήφιων 
διδακτόρων που μπορεί να επιβλέπεται από κάθε επιβλέ- 
ποντα, σύμφωνα με όσα ορίζονται στον Κανονισμό Διδα¬ 
κτορικών Σπουδών. Αν ο αρχικός επιβλέπων μετακινηθεί 
σε άλλο Α.Ε.Ι. ή Τμήμα Α.Ε.Ι. ή συνταξιοδοτηθεί, συνεχίζει 
να τελεί χρέη επιβλέποντος των διδακτορικών διατριβών 
που έχει αναλάβει, και ο τίτλος απονέμεται από το Α.Ε.Ι., 
στο οποίο ανήκει τοΤμήμα, όπου ξεκίνησε η εκπόνηση 
της διατριβής. Αντικατάσταση του επιβλέποντος μπορεί 
να γίνει μόνο ύστερα από αίτησή του και αιτιολογημένη 
απόφαση της ΣΤ. 

Τα ονόματα των υποψήφιων διδακτόρων, των επιβλε- 
πόντων μελών Δ.Ε.Π. ή ερευνητών, οι τίτλοι των εκπονού¬ 
μενων διδακτορικών διατριβών και σύντομη περίληψη 
αυτών, καθώς και τα μέλη των συμβουλευτικών επιτρο¬ 
πών αναρτώνται στον διαδικτυακό τόπο του Τμήματος 
στην ελληνική και στην αγγλική γλώσσα. 

Άρθρο 10 - Ελάχιστη Διάρκεια, Υποχρεώσεις 
και Δικαιώματα Υποψήφιων Διδακτόρων 

Η χρονική διάρκεια για την απόκτηση διδακτορικού 
διπλώματος είναι τουλάχιστον τρία (3) πλήρη ημερολο¬ 
γιακά έτη από την ημερομηνία ορισμού της τριμελούς 
συμβουλευτικής επιτροπής. Επίσης, ορίζονται τα οκτώ 
(8) ημερολογιακά έτη ως μέγιστος χρόνος απόκτησης 
του διδακτορικού διπλώματος. 

Ο υποψήφιος διδάκτορας υποχρεούται να παρακο¬ 
λουθήσει και να εξεταστεί επιτυχώς σε τρία τουλάχιστον 
μεταπτυχιακά μαθήματα. Η ομάδα μαθημάτων που οφεί¬ 
λει να παρακολουθήσει ο υποψήφιος ορίζεται από τη ΣΤ 
ύστερα από πρόταση της τριμελούς συμβουλευτικής 
επιτροπής. Σε ειδικές περιπτώσεις (π.χ. αδυναμία του 
υποψηφίου να παρακολουθήσει μαθήματα στην ελληνι¬ 
κή γλώσσα) η ΣΤ μπορεί να αποφασίσει την άρση αυτής 
της υποχρέωσης σε υποψήφιο διδάκτορα. 

Κάθε έτος στο τέλος Ιουνίου, παρουσιάζει προφορικά 
και υποβάλλει και εγγράφως αναλυτικό υπόμνημα ενώ¬ 
πιον της τριμελούς συμβουλευτικής επιτροπής σχετικά 
με την πρόοδο της διδακτορικής του διατριβής. Αντίγρα¬ 
φο του υπομνήματος, καθώς και σχόλια επ' αυτού από 
τον επιβλέποντα ή την τριμελή επιτροπή και εκθέσεις 
προόδου καταχωρίζονται στον ατομικό φάκελο του υπο¬ 
ψηφίου. (Προθεσμία υποβολής 30 Ιουνίου κάθε έτους.) 

Η ΣΤ του ΤΜΜ μπορεί να αποφασίσει την αναστολή 
της φοίτησης του υποψήφιου διδάκτορα για ένα ορι¬ 
σμένο χρονικό διάστημα κατόπιν σχετικής αίτησής του 
και εφόσον συντρέχουν ειδικοί και τεκμηριωμένοι λόγοι. 
Το χρονικό αυτό διάστημα δεν συνυπολογίζεται στον 
συνολικό χρόνο εκπόνησης της διδακτορικής διατριβής. 

Η τριμελής Συμβουλευτική Επιτροπή μπορεί, ομοφώ- 
νως και τεκμηριωμένα, να προτείνει τη διαγραφή υπο¬ 
ψηφίων διδακτόρων. Η σχετική απόφαση κοινοποιείται 
στον ενδιαφερόμενο και στη Συνέλευση του Τμήματος 
η οποία, σε συνεδρίαση στην οποία καλείται να παρα- 
στεί και να λάβει το λόγο ο ενδιαφερόμενος υποψήφιος 
διδάκτορας, λαμβάνει την τελική απόφαση. 

Με απόφαση της Συνέλευσης του Τμήματος οι υποψή¬ 
φιοι διδάκτορες που λαμβάνουν υποτροφία οφείλουν 
να προσφέρουν εκπαιδευτικές υπηρεσίες στοΤμήμα. 

Οι διδακτορικές σπουδές προσφέρονται δωρεάν. Οι 
υποψήφιοι διδάκτορες έχουν μέχρι πέντε (5) πλήρη 
ακαδημαϊκά έτη από την πρώτη εγγραφή τους, όλα τα 
δικαιώματα και τις παροχές που προβλέπονται και για 
τους φοιτητές του δεύτερου κύκλου σπουδών, όπως ορί¬ 
ζονται στους οικείους Κανονισμούς. Μέχρι και πέντε (5) 
έτη μετά την ολοκλήρωση της διδακτορικής τους δια¬ 
τριβής, διατηρούν δικαιώματα πρόσβασης, δανεισμού 
και χρήσης των ηλεκτρονικών υπηρεσιών των πανεπι¬ 
στημιακών βιβλιοθηκών. 

Άρθρο 11 -Συγγραφή, Υποστήριξη 

και Αξιολόγηση της Διδακτορικής Διατριβής 

Μετά την ολοκλήρωση της συγγραφής της διδακτο¬ 
ρικής διατριβής, η τριμελής συμβουλευτική επιτροπή 
δέχεται ή απορρίπτει αίτηση του υποψηφίου για τη δη¬ 
μόσια υποστήριξη και την αξιολόγησή της. Αν η τριμε¬ 
λής συμβουλευτική επιτροπή αποδεχθεί την αίτηση του 
υποψηφίου, συντάσσει αναλυτική εισηγητική έκθεση και 
την υποβάλλει στη Συνέλευση του Τμήματος ζητώντας 
τον ορισμό επταμελούς εξεταστικής επιτροπής για την 
κρίση της διδακτορικής διατριβής. 

Στην επταμελή εξεταστική επιτροπή μετέχουν τα μέλη 
της τριμελούς συμβουλευτικής επιτροπής, εκτός από 
τα αφυπηρετήσαντα μέλη αυτής, τα οποία με απόφαση 
της Συνέλευσης του Τμήματος αντικαθίστανται από ισά¬ 
ριθμα μέλη, καθώς και τέσσερα (4) επιπλέον μέλη, που 
πληρούν τα κριτήρια του άρθρου 9. 

Η διδακτορική διατριβή υποστηρίζεται δημόσια από 
τον υποψήφιο διδάκτορα. Η διαδικασία της δημόσιας 
υποστήριξης προϋποθέτει τη φυσική παρουσία των 
τεσσάρων (4) τουλάχιστον μελών της εξεταστικής επι¬ 
τροπής, ενώ τα λοιπά μέλη μπορούν να συμμετέχουν 
και μέσω τηλεδιάσκεψης. Κατά την τελική εξέταση ο 
υποψήφιος διδάκτορας παρουσιάζει και αναλύει τη επι¬ 
στημονική συνεισφορά τηςδιδακτορικήςτου διατριβής 
και απαντά σε ερωτήσεις των μελών της εξεταστικής 
επιτροπής. Στη συνέχεια, η εξεταστική επιτροπή συνε¬ 
δριάζει χωρίς την παρουσία τρίτων, κρίνει την εργασία 
ως προς την ποιότητα, την πληρότητα, την πρωτότυπη 
σκέψη και τη συμβολή της στην επιστήμη και, με βάση 
αυτά τα κριτήρια, την εγκρίνει, με πλειοψηφία πέντε (5) 
τουλάχιστον από τα μέλη της. Τα αφυπηρετήσαντα μέλη 
της τριμελούς συμβουλευτικής επιτροπής, που έχουν 
αντικατασταθεί, μπορεί να παρίστανται κατά τη συνε¬ 
δρίαση χωρίς δικαίωμα ψήφου. 

Άρθρο 12 - Διδακτορικές Διατριβές 
με Συνεπίβλεψη 

Στις περιπτώσεις συνεργασίας με ομοταγή ιδρύματα 
του εξωτερικού (συνεπίβλεψη), ορίζεται ένας επιβλέπων 
από κάθε συνεργαζόμενο ίδρυμα. Τη διοικητική και ορ¬ 
γανωτική ευθύνη της εκπόνησης της διδακτορικής δια¬ 
τριβής αναλαμβάνει ένα εκ των συνεργαζόμενων ιδρυ¬ 
μάτων που ορίζεται στο Ειδικό Πρωτόκολλο Συνεργασίας 
(Ε.Π.Σ.) που έχουν ήδη υπογράψει τα συνεργαζόμενα 
ιδρύματα. Η διαδικασία εκπόνησης της διατριβής γίνεται 
με τις προϋποθέσεις που ορίζονται στη νομοθεσία της 
χώρας, το ίδρυμα της οποίας έχει τη διοικητική και ορ¬ 
γανωτική ευθύνη. Εφόσον υπάρχει ειδική πρόβλεψη στο 
ΕΠΣ, μπορεί να χορηγείται ενιαίο διδακτορικό δίπλωμα, 


στο οποίο γίνεται μνεία των συνεργαζόμενων ιδρυμάτων 
ή χωριστό διδακτορικό δίπλωμα για τους υποψηφίους 
κάθε χώρας, στο οποίο όμως γίνεται μνεία των συνερ- 
γαζόμενων ιδρυμάτων. Στην περίπτωση κατά την οποία 
πρόκειται για πανεπιστήμιο της ημεδαπής, για τους επι- 
βλέποντες, τα μέλη της Συμβουλευτικής Επιτροπής ή τα 
μέλη της επταμελούς Εξεταστικής Επιτροπής, καθηγητές 
ή ερευνητές των ιδρυμάτων της αλλοδαπής βρίσκουν 
αναλογική εφαρμογή οι διατάξεις του παρόντος που 
ορίζουν τους όρους και τη διαδικασία επίβλεψης και 
υποστήριξης διατριβών από καθηγητές ή ερευνητές που 
δεν ανήκουν στοΤμήμα εγγραφής του υποψηφίου διδά¬ 
κτορα. Διδακτορικοί τίτλοι που χορηγούνται σύμφωνα 
με τις διατάξεις της παραγράφου αυτής θεωρούνται 
αυτοδικαίως ως ισότιμοι με τους χορηγούμενους από 
τα συνεργαζόμενα ιδρύματα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 21 Φεβρουάριου 2018 
Ο Πρύτανης 
ΓΕΩΡΓΙΟΣ ΠΕΤΡΑΚΟΣ 


Αριθμ. 2852/18/ΓΠ (2) 

Κανονισμός Διδακτορικών Σπουδών του Τμήμα- 
τος Πολιτικών Μηχανικών της Πολυτεχνικής Σχο¬ 
λής του Πανεπιστημίου Θεσσαλίας. 

Η ΣΥΓΚΛΗΤΟΣ 

ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 45, παρ. 2 του ν. 4485/2017 
(ΦΕΚ 114/4-8-2017/τ.Α'), σύμφωνα με τις οποίες «Με 
απόφαση της Συνέλευσης του Τμήματος καταρτίζεται 
ο Κανονισμός Διδακτορικών Σπουδών του Τμήματος, 
ο οποίος εγκρίνεται από τη Σύγκλητο, δημοσιεύεται στην 
Εφημερίδα της Κυβερνήσεως, αναρτάται στο διαδικτυα¬ 
κό τόπο του Ιδρύματος και κοινοποιείται στο Υπουργείο 
Παιδείας, Έρευνας και Θρησκευμάτων». 

2. Τις διατάξεις του άρθρου 85, παρ. 6, εδ. β του ν. 4485/ 
2017 (ΦΕΚ 114/4-8-2017/τ.Α'), σύμφωνα με τις οποίες 
«Τα ΑΕΙ οφείλουν, μέσα σε προθεσμία έξι (6) μηνών από 
την έναρξη ισχύος του παρόντος νόμου να καταρτίσουν 
και να δημοσιεύσουν τους Κανονισμούς του άρθρου 45». 

3. Την απόφαση της Συνέλευσης του Τμήματος Πολιτι¬ 
κών Μηχανικών στην αρ. 1 /24-01 -2018 συνεδρίασή της. 

4. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Προϋπολο¬ 
γισμού του Ιδρύματος, αποφασίζουμε: 

ΚΑΝΟΝΙΣΜΟΣ ΔΙΔΑΚΤΟΡΙΚΩΝ ΣΠΟΥΔΩΝ 
ΤΟΥΤΜΗΜΑΤΟΣ ΠΟΛΙΤΙΚΩΝ ΜΗΧΑΝΙΚΩΝ 
ΤΗΣ ΠΟΛΥΤΕΧΝΙΚΗΣ ΣΧΟΛΗΣ 
ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Άρθρο 1. Γενικές Διατάξεις 

Η δομή, οργάνωση, λειτουργία και αξιολόγηση του 
Προγράμματος Διδακτορικών Σπουδών του Τμήματος 

Πολιτικών Μηχανικών (Τ.Π.Μ.) του Πανεπιστημίου Θεσ¬ 
σαλίας (Π.Θ.) διέπονται από την ισχύουσα νομοθεσία 
(Νόμος 4485/2017) και από τις διατάξεις του παρόντος 
κανονισμού που εξειδικεύει και συμπληρώνει το ισχύον 
νομοθετικό πλαίσιο και ενσωματώνει τις σχετικές απο¬ 
φάσεις των αρμόδιων συλλογικών οργάνων του Τ.Π.Μ. 
Άρθρο 2. Σκοπός Προγράμματος 
Διδακτορικών Σπουδών 

Το Πρόγραμμα Διδακτορικών Σπουδών του Τ.Π.Μ. του 
Π.Θ. έχει ως πρωταρχικό σκοπό την ανάπτυξη ερευνη¬ 
τών για την προαγωγή της επιστήμης και την εξέλιξη 
των εφαρμογών στο πεδίο ανάλυσης, σχεδιασμού, κα¬ 
τασκευής, συντήρησης και διαχείρισης έργων Πολιτικού 
Μηχανικού. Στόχος είναι οι υποψήφιοι διδάκτορες του 
Τ.Π.Μ. να παράγουν πρωτότυπη και καινοτόμο επιστη¬ 
μονική έρευνα σε όλους τους τομείς και τα γνωστικά 
αντικείμενα που θεραπεύει το Τμήμα, ώστε να είναι σε 
θέση να στελεχώσουν πανεπιστήμια, ερευνητικά κέντρα, 
επιχειρήσεις και οργανισμούς ιδιωτικού και δημόσιου 
τομέα στην Ελλάδα και διεθνώς. 

Άρθρο 3. Όργανα Διοίκησης 

Τα όργανο διοίκησης του Προγράμματος Διδακτο¬ 
ρικών Σπουδών, όπως προβλέπεται από την ισχύουσα 
νομοθεσία, είναι η Συνέλευση του Τμήματος, που είναι το 
μόνο αρμόδιο όργανο για να καταρτίζει και να υποβάλλει 
στη Σύγκλητο του Π.Θ. προτάσεις για τη σύνταξη, τροπο¬ 
ποίηση ή αναθεώρηση του Κανονισμού Προγράμματος 
Διδακτορικών Σπουδών. 

Συγκεκριμένα η Συνέλευση τουΤμήματος έχει τις ακό¬ 
λουθες αρμοδιότητες: 

• Προκηρύσσει τον διαγωνισμό επιλογής υποψήφιων 
διδακτόρων. 

• Καθορίζει τα θέματα των υπό προκήρυξη διδακτο¬ 
ρικών διατριβών. 

• Αναθέτει σε Τριμελείς Επιτροπές την αξιολόγηση 
των υποψηφιοτήτων ανά προκηρυχθείσα διδακτορι¬ 
κή διατριβή. Συγκεκριμένα, η κάθε Τριμελής Επιτροπή 
Αξιολόγησης εξετάζει τις αιτήσεις και τα υποβαλλόμενα 
έγγραφα, καλεί τους υποψηφίους σε συνεντεύξεις και 
υποβάλλει αιτιολογημένες προτάσεις για την αποδοχή ή 
μη των υποψηφίων στη Συνέλευση τουΤμήματος. 

• Ορίζει τα μέλη των συμβουλευτικών επιτροπών για 
την εκπόνηση διδακτορικών διατριβών και τα μέλη των 
εξεταστικών επιτροπών. 

• Εγκρίνει τις ετήσιες εκθέσεις προόδου των Υποψή¬ 
φιων Διδακτόρων. 

• Ορίζει τη γλώσσα συγγραφής της Διδακτορικής Δι¬ 
ατριβής. 

• Απονέμει τα Διδακτορικά Διπλώματα. 

■ Διευθετεί κάθε θέμα που δεν προβλέπεται από τις 
επιμέρους διατάξεις της ισχύουσας νομοθεσίας και του 
παρόντος κανονισμού. 

Άρθρο 4. Προκήρυξη Διαγωνισμού Επιλογής 
Υποψήφιων Διδακτόρων 

Με την έναρξη του χειμερινού και εαρινού εξαμήνου 
κάθε ακαδημαϊκού έτους η Συνέλευση του Τμήματος 
αποφασίζει την πρόσκληση εκδήλωσης ενδιαφέροντος 


Υποψηφίων Διδακτόρων, υποτρόφων ή μη. Η προκήρυ¬ 
ξη κοινοποιείται εγκαίρως (και σε κάθε περίπτωση πριν 
τη λήξη του εκάστοτε εξαμήνου) στην ιστοσελίδα του 
Τμήματος και στον διαδικτυακό τόπο του Π.Θ., Σε ειδικές 
περιπτώσεις, όπως η εκπόνηση διδακτορικής διατριβής 
στο πλαίσιο ερευνητικών προγραμμάτων, είναι δυνατή 
η πρόσθετη προκήρυξη, σε ημερομηνίες που καθορίζο¬ 
νται από τις ανάγκες των ερευνητικών προγραμμάτων ή 
από ειδικές εργαστηριακές ανάγκες. 

Στην προκήρυξη αναφέρονται: 

•Τα θέματα των διδακτορικών διατριβών. 

• Οι προϋποθέσεις και τα κριτήρια επιλογής των υπο¬ 
ψήφιων διδακτόρων. 

• Οι προθεσμίες και τα απαραίτητα δικαιολογητικά που 
πρέπει να υποβληθούν. 

• Κάθε άλλη πληροφορία την οποία η Συνέλευση του 
Τμήματος κρίνει απαραίτητη. 

Άρθρο 5. Προϋποθέσεις και Κριτήρια Εισαγωγής 
στο Πρόγραμμα Διδακτορικών Σπουδών 

Οι προϋποθέσεις και τα κριτήρια εισαγωγής στο Πρό¬ 
γραμμα Διδακτορικών Σπουδών δίνονται παρακάτω: 

Α. Τίτλοι Σπουδών 

Α1) Κατοχή ενιαίου και αδιάσπαστου τίτλου σπουδών 
μεταπτυχιακού επιπέδου (ίηΐθ^ΐθά ιπ35ϊθγ) κατά το άρ¬ 
θρο 46 του Νόμου 4485/2017, σε γνωστικό αντικείμενο 
αντίστοιχο με ένα τουλάχιστο από τα γνωστικά αντικεί¬ 
μενα τουΤ.Π.Μ. Ο βαθμός του διπλώματος θα πρέπει να 
είναι μεγαλύτερος ή ίσος του «7.5». 

Εναλλακτικά: 

Α2) Κατοχή Πτυχίου και Μεταπτυχιακού Διπλώματος 
Ελληνικού ΑΕΙ ή ομοταγούς Πανεπιστημίου της αλλοδα¬ 
πής αναγνωρισμένο από το ΔΟΑΤΑΠ σε γνωστικό αντι¬ 
κείμενο αντίστοιχο με ένα τουλάχιστον από τα γνωστικά 
αντικείμενα του Τ.Π.Μ. Ο βαθμός του μεταπτυχιακού δι¬ 
πλώματος θα πρέπει να είναι: 

α) Για σπουδές στην Ελλάδα, μεγαλύτερος ή ίσος του 
«7.5». 

β) Για σπουδές στο Ηνωμένο Βασίλειο, μεγαλύτερος 
ή ίσος του «70%» και 

γ) Για σπουδές στις ΗΠΑ, υψηλότερος ή ίσος του «Β». 

δ) Για σπουδές από άλλες χώρες ο απαιτούμενος βαθ¬ 
μός θα καθορίζεται από τη Συνέλευση τουΤμήματος. 

Σε περίπτωση που το κριτήριο της βαθμολογίας στις 
παραπάνω δύο προϋποθέσεις δεν πληρούται, θα πρέπει 
συμπληρωματικά να ισχύουν τα παρακάτω: 

Α3) Μέση Βαθμολογία των προπτυχιακών και μεταπτυ¬ 
χιακών μαθημάτων που έχουν αποδεδειγμένη συνάφεια 
με την άμεση και ευρύτερη κατεύθυνση της διδακτορι¬ 
κής διατριβής μεγαλύτερη ή ίση του «8.0». 

Εναλλακτικά: 

Α4) Τεκμηριωμένη ικανότητα και προοπτική για έρευ¬ 
να. Η ερευνητική ικανότητα τεκμηριώνεται: 

(α) με τη δημοσίευση τουλάχιστον δύο εργασιών σε 
έγκριτα επιστημονικά περιοδικά ή/και σε πρακτικά εθνι¬ 
κών και διεθνών συνεδρίων με σύστημα κριτών 

ή/και 

(β) με αποδεικτικά 3ετούς κατ'ελάχιστον ερευνητικής 
εμπειρίας μετά τον τίτλο προπτυχιακών σπουδών (όπως 

π.χ. ερευνητική απασχόληση σε ερευνητικά κέντρα ή 
ινστιτούτα) 

ή/και 

(γ) με αποδεδειγμένη επαγγελματική εμπειρία υψηλής 
στάθμης τουλάχιστον πέντε ετών στο άμεσο επιστημο¬ 
νικό αντικείμενο της προτεινόμενης διδακτορικής δια¬ 
τριβής. 

Β. Επάρκεια ζένης Γλώσσας 

Ο/Η υποψήφιος/ια θα πρέπει να έχει: 

Β1) Καλή γνώση της αγγλικής γλώσσας, η οποία θα 
αποδεικνύεται με ένα από τα παρακάτω: 

(α) Πιστοποιητικό Γλωσσομάθειας επιπέδου Β2. 

(β) ΤΟΕΡΕ Ρθρθΐ- > 533/677 ή ΤΟΕΡΙΙΒΤ > 72/120. 

(γ) Πτυχίο τριτοβάθμιας εκπαίδευσης από Αγγλόφωνο 
Πανεπιστήμιο (που έχει αναγνωρισθεί από το ΔΟΑΤΑΠ). 

Εναλλακτικά: 

Β2) Αντίστοιχη πιστοποίηση για Γαλλική ή/και Γερμα¬ 
νική γλώσσα. 

Άρθρο 6. Διαδικασία Εισαγωγής 

Τα απαιτούμενα δικαιολογητικά που υποβάλλονται 
από κάθε υποψήφιο/α είναι τα εξής: 

• Έντυπη αίτηση (χορηγείται από τη Γραμματεία του 
Τ.Π.Μ.). 

• Σύντομο βιογραφικό σημείωμα. 

• Φωτοτυπία αστυνομικής ταυτότητας ή διαβατηρίου. 

• Αντίγραφο πτυχίου ή διπλώματος επικυρωμένο, με 
αναγνώριση από τον ΔΟΑΤΑΠ, εφόσον έχει αποκτηθεί 
από ΑΕΙ της αλλοδαπής. 

■ Αντίγραφο μεταπτυχιακού τίτλου σπουδών επικυ¬ 
ρωμένο, με αναγνώριση από τον ΔΟΑΤΑΠ, εφόσον έχει 
αποκτηθεί από ΑΕΙ της αλλοδαπής. 

• Πιστοποιητικό αναλυτικής βαθμολογίας προπτυχια¬ 
κών και μεταπτυχιακών σπουδών. 

• Αποδεικτικά στοιχεία (πιστοποιητικά, αντίγραφα απο¬ 
τελεσμάτων εξετάσεων) γνώσης της αγγλικής γλώσσας. 

•Τουλάχιστον δύο (2) συστατικές επιστολές σε φακέ¬ 
λους σφραγισμένους από τους συντάξαντες (ονοματε¬ 
πώνυμο, τίτλος, διεύθυνση και τηλέφωνο του συντάξα- 
ντος αναγράφονται και στην αίτηση του υποψηφίου). 

• Περίληψη διπλωματικής εργασίας (εφόσον υπάρχει). 

• Αντίγραφα επιστημονικών δημοσιεύσεων και πιστο¬ 
ποιητικά συμμετοχής σε ερευνητικά προγράμματα, σχε¬ 
τικής εμπειρίας κλπ. (εφόσον υπάρχουν). 

• Ερευνητική Πρόταση, όπως περιγράφεται παρακάτω. 

Ο/Η υποψήφιος/α υποχρεούται να υποβάλει μαζί με 

την αίτηση και τα υπόλοιπα δικαιολογητικά μια Ερευνητι¬ 
κή Πρόταση, η οποία θα πρέπει να περιλαμβάνει τα εξής: 

• Τίτλο, θεματική περιοχή/περιοχές, λέξεις - κλειδιά 
(από 2 έως 5). 

• Γλώσσα εκπόνησης/συγγραφής της διατριβής. 

• Συνοπτική περιγραφή του θέματος (200 - 400 λέξεις). 

• Σύνοψη βιβλιογραφικής επισκόπησης σχετικά με το 
προτεινόμενο θέμα (300 - 600 λέξεις). 

• Συνεισφορά και πρωτοτυπία της προτεινόμενης δι¬ 
ατριβής (200 - 400 λέξεις). 

• Βασικό σκοπό, στόχους και ερευνητικές υποθέσεις 
της διδακτορικής διατριβής (200 - 400 λέξεις). 

• Μεθοδολογία έρευνας (400 - 600 λέξεις). 


• Προσδιορισμό της προβλεπόμενης διάρκειας των 
βασικών σταδίων εκπόνησης της διδακτορικής διατρι¬ 
βής, όπως π.χ. βιβλιογραφική ανασκόπηση, συλλογή και 
επεξεργασία ερευνητικού υλικού, κ.λπ. (100 - 300 λέξεις). 

• Βιβλιογραφικές αναφορές. 

Η Γραμματεία ελέγχει την τυπικότητα των αιτήσεων 
και των δικαιολογητικών σύμφωνα με την ισχύουσα 
νομοθεσία και τον παρόντα κανονισμό και κατόπιν δι¬ 
αβιβάζει τις αιτήσεις και τα συνημμένα δικαιολογητικά 
στη Συνέλευση του Τμήματος. 

Η Συνέλευση του Τμήματος, αφού λάβει υπόψη τις αι¬ 
τήσεις που έχουν υποβληθεί, ορίζει μία τριμελή επιτροπή 
ανά θέμα. Κάθε τριμελής επιτροπή, που αποτελείται από 
μέλη Δ.Ε.Π. τουΤμήματος με επιστημονικό έργο συναφές 
προς το θέμα της διδακτορικής διατριβής, εξετάζει τις 
αντίστοιχες αιτήσεις και τα συνυποβαλλόμενα έγγρα¬ 
φα και καλεί τους υποψηφίους σε συνέντευξη. Κατό¬ 
πιν υποβάλει στη Συνέλευση του Τμήματος αναλυτικό 
υπόμνημα, στο οποίο αναγράφονται οι λόγοι για τους 
οποίους κάθε υποψήφιος/α πρέπει ή δεν πρέπει να γίνει 
δεκτός/ή. Η Συνέλευση τουΤμήματος, αφού λάβει υπό¬ 
ψη το υπόμνημα της επιτροπής, εγκρίνει ή απορρίπτει 
αιτιολογημένα την αίτηση του/της υποψηφίου/ήφιας. 
Στην εγκριτική απόφαση ορίζεται ο επιβλέπων, η τριμε¬ 
λής συμβουλευτική επιτροπή, κατόπιν εισήγησης του 
επιβλέποντα, καθώς και η γλώσσα συγγραφής της διδα¬ 
κτορικής διατριβής. Οι παραπάνω διαδικασίες πρέπει να 
ολοκληρώνονται εντός τριμήνου από την ημερομηνία 
λήξης της υποβολής των υποψηφιοτήτων. 

Άρθρο 7. Επίβλεψη Εκπόνησης 
Διδακτορικής Διατριβής 

Η επίβλεψη της διδακτορικής διατριβής γίνεται σύμ¬ 
φωνα με το ισχύον νομικό πλαίσιο. Ο επιβλέπων συμ¬ 
βουλεύει και καθοδηγεί τον/την υποψήφιο/α για όλα τα 
θέματα που σχετίζονται με την εκπόνηση της διδακτο¬ 
ρικής διατριβής όπως για παράδειγμα τη μεθοδολογία 
έρευνας κ.τλ. Ο επιβλέπων έχει τακτικές συναντήσεις και 
στενή ακαδημαϊκή συνεργασία με τον/την υποψήφιο/α 
διδάκτορα και τον/την ενθαρρύνει να παρουσιάζει την 
πορεία της διατριβής σε διάφορα σεμινάρια ή εκδηλώ¬ 
σεις, σε μέλη ΔΕΠ του Τμήματος ή σε προπτυχιακά και 
μεταπτυχιακά μαθήματα. 

Ο επιβλέπων, ή μέλος της επιτροπής, μπορεί να παραι¬ 
τηθεί με γραπτή, επαρκώς αιτιολογημένη πρόταση και 
κατόπιν αποδοχής από την Συνέλευση του Τμήματος. 
Σε περίπτωση παραίτησης του επιβλέποντα καθηγητή 
θα πρέπει να υποβάλλεται από τον επιβλέποντα η έκθε¬ 
ση προόδου του υποψηφίου διδάκτορα. Στην περίπτω¬ 
ση αυτή η Συνέλευση του Τμήματος οφείλει να ορίσει 
νέο επιβλέποντα ή μέλος της επιτροπής αντίστοιχα, με 
προϋπόθεση πάντα τη θετική ανταπόκριση του προτει- 
νόμενου νέου επιβλέποντα ή μέλους. Ομοίως, ο επιβλέ- 
πων μπορεί να εισηγηθεί με επαρκή τεκμηρίωση την 
αντικατάσταση μέλους της τριμελούς συμβουλευτικής 
επιτροπής, η οποία εξετάζεται από τη Συνέλευση του 
Τμήματος. 

Κάθε μέλος ΔΕΠ μπορεί να επιβλέπει ταυτόχρονα μέχρι 
πέντε διδακτορικές διατριβές. 

Άρθρο 8. Διάρκεια Σπουδών - Έλεγχος Προόδου 

Σύμφωνα με την ισχύουσα νομοθεσία, η διαδικασία 
εκπόνησης διδακτορικής διατριβής δεν μπορεί να δι¬ 
αρκέσει λιγότερα από τρία (3) έτη από την ημερομηνία 
ορισμού της Συμβουλευτικής Επιτροπής. Η Συνέλευση 
του Τμήματος μπορεί να αποφασίσει την αναστολή 
της φοίτησης του/της υποψήφιου/ας για ένα ορισμένο 
χρονικό διάστημα κατόπιν σχετικής αίτησήςτου/της και 
εφόσον συντρέχουν ειδικοί και τεκμηριωμένοι λόγοι. 
Το χρονικό αυτό διάστημα δεν συνυπολογίζεται στον 
συνολικό χρόνο εκπόνησης της διδακτορικής διατριβής. 

Η τριμελής συμβουλευτική επιτροπή σε συνεργασία 
με τον/ην υποψήφιο/α διδάκτορα υποβάλλει στο τέλος 
Οκτωβρίου κάθε ημερολογιακού έτους, αφού συμπλη¬ 
ρωθεί ένας χρόνος από τον ορισμό της τριμελούς συμ¬ 
βουλευτικής επιτροπής, έκθεση προόδου με ευθύνη του 
επιβλέποντα καθηγητή. Στην έκθεση προόδου ο/η υπο- 
ψήφιος/α παρουσιάζει τα πεπραγμένα κατά τη διάρκεια 
του έτους και την προβλεπόμενη πορεία του/της στο 
επόμενο έτος ή έτη. Η έκθεση προόδου υπογράφεται 
από τον επιβλέποντα, συνυπογράφεται από τα άλλα 
δύο (2) μέλη της Συμβουλευτικής Επιτροπής, κατατίθε¬ 
ται στη Γραμματεία και εγκρίνεται από τη Συνέλευση 
του Τμήματος. Η αλλαγή του θέματος της διδακτορικής 
διατριβής μπορεί να γίνει μόνον εντός του πρώτου έτους 
της εκπόνησής της και μόνο με γραπτή αιτιολογημένη ει¬ 
σήγηση του επιβλέποντα στη Συνέλευση τουΤμήματος, 
η οποία εγκρίνει ή όχι την αλλαγή. Ο περιορισμός του 
ενός έτους δεν αφορά απλές τροποποιήσεις του τίτλου 
της διδακτορικής διατριβής. 

Άρθρο 9. Όροι Φοίτησης - 
Υποχρεώσεις Υποψηφίων Διδακτόρων 

Ο/Η υποψήφιος/α υποχρεούται να βρίσκεται στο Πα¬ 
νεπιστήμιο τις ώρες και μέρες που καθορίζονται από τον 
επιβλέποντα καθώς επίσης και να συμμετέχει αμισθί σε 
εκπαιδευτικές και ερευνητικές δραστηριότητες υπό την 
εποπτεία κυρίως του επιβλέποντος καθηγητή ή/και των 
δύο (2) άλλων μελών της Συμβουλευτικής Επιτροπής. 

Ο/Η υποψήφιος/α υποχρεούται καθ'όλη τη διάρκεια 
των σπουδών και μέχρι την προφορική υποστήριξη της 
διατριβής του/της, να προσφέρει τις υπηρεσίες του/της 
στις επιτηρήσεις των εξετάσεων του Τμήματος σύμφωνα 
με τις τρέχουσες ανάγκες. 

Άρθρο 10. Τελική Κρίση Διδακτορικής Διατριβής 

Η υποστήριξη και αξιολόγηση της Διδακτορικής Δια¬ 
τριβής, γίνεται σύμφωνα με τη διαδικασία που προβλέ- 
πεται στο άρθρο 41 του ν. 4485/2017. 

Ο/Η υποψήφιος/α, με την ολοκλήρωση της διδακτορι¬ 
κής του/της διατριβής και πριν την τελική της κρίση και 
τον καθορισμό της επταμελούς εξεταστικής επιτροπής, 
θα πρέπει να έχει μια (1) τουλάχιστον δημοσίευση με 
θέμα που προέρχεται από τη διατριβή του/της σε έγκριτο 
καταλογογραφημένο διεθνές περιοδικό με κριτές, που εί¬ 
ναι ενταγμένο στις βάσεις δεδομένων 5εορυ5 ή/και ΙΛ/θό 
οί 5αθηε6. Μαζί με τον ορισμό της επταμελούς εξεταστι¬ 
κής επιτροπής, καθορίζεται και ο ακριβής τίτλος της δι¬ 
δακτορικής διατριβής. Η τελική κρίση της διδακτορικής 


διατριβής γίνεται σύμφωνα με την κείμενη νομοθεσία και 
αξιολογείται ως «Επιτυχής» ή «Ανεπιτυχής». 

Άρθρο 11. Τύπος Διδακτορικού Διπλώματος 

Το Διδακτορικό Δίπλωμα μπορεί να είναι Τμηματικό, 
Διατμηματικό ή Διιδρυματικό σύμφωνα και με τις σχε¬ 
τικές αποφάσεις της Συγκλήτου του Π.Θ. 

Άρθρο 12. Διεθνής Προσανατολισμός 

Οι υποψήφιοι διδάκτορες αναμένεται να επιδεικνύ¬ 
ουν εξωστρεφή προσανατολισμό και επικοινωνία με τη 
διεθνή ακαδημαϊκή κοινότητα, συμμετέχοντας σε σεμι¬ 
νάρια διδακτορικών φοιτητών ή επιστημονικά συνέδρια 
και επιδιώκοντας την αναγνώριση της έρευνάς τους με 
δημοσιεύσεις σε επιστημονικά περιοδικά με σύστημα 
κριτών.ΤοΤ.Π.Μ. στο πλαίσιο του Προγράμματος Διδα¬ 
κτορικών Σπουδών του μπορεί να συνεργάζεται με ανα¬ 
γνωρισμένα ομοταγή ιδρύματα της αλλοδαπής για την 
από κοινού επίβλεψη διδακτορικών διατριβών, σύμφω¬ 
να με τα οριζόμενα στην παρ. 3, αρ. 43 του ν. 4485/2017. 
Στις περιπτώσεις αυτές ορίζεται ένας επιβλέπων από 
κάθε συνεργαζόμενο ίδρυμα. Οι συν-επιβλέποντες συμ¬ 
μετέχουν στην προβλεπόμενη συμβουλευτική επιτροπή. 
Τη διοικητική και οργανωτική ευθύνη της εκπόνησης 
της διδακτορικής διατριβής αναλαμβάνει ένα εκ των συ- 
νεργαζόμενων ιδρυμάτων που ορίζεται στο Ειδικό Πρω¬ 
τόκολλο Συνεργασίας (Ε.Π.Σ.). Η διαδικασία εκπόνησης 
της διατριβής γίνεται με τις προϋποθέσεις που ορίζονται 
στη νομοθεσία της χώρας, το ίδρυμα της οποίας έχει τη 
διοικητική και οργανωτική ευθύνη. 

Άρθρο 13. Υλικοτεχνική Υποδομή 

Οι δραστηριότητες του Προγράμματος Διδακτορικών 
Σπουδών στηρίζονται από τη Βιβλιοθήκη του Π.Θ. και τις 
υλικοτεχνικές υποδομές του Τ.Π.Μ., καθώς και από τις 
υποδομές διαδικτύου του Τ.Π.Μ. αλλά και των υπολοίπων 
Τμημάτων του Π.Θ. 

Άρθρο 14. Αξιολόγηση Προγράμματος 
Διδακτορικών Σπουδών 

Το Πρόγραμμα Διδακτορικών Σπουδών του Τ.Π.Μ. 
αξιολογείται κάθε δύο έτη σύμφωνα με τα κριτήρια του 
Παραρτήματος από επιτροπή που ορίζεται από τη Συ¬ 
νέλευση τουΤμήματος. 

Άρθρο 15.Εφαρμογή και αναθεώρηση 
του Κανονισμού 

Ο παρών κανονισμός ισχύει από τη δημοσίευσή του 
στην Εφημερίδα της Κυβερνήσεως και αναρτάται στην 
ιστοσελίδα του Τ μήματος. 

Ο κανονισμός επικαιροποιείται ανά τριετία ή εφόσον 
προκύπτουν ουσιώδειςτροποποιήσειςτου υπάρχοντος 
νομικού πλαισίου. 

Παράρτημα 

Κριτήρια Αξιολόγησης 
Προγράμματος Διδακτορικών Σπουδών 

Ανταπόκριση του Προγράμματος Διδακτορικών 
Σπουδών στους Στόχους του Τμήματος και στις 
Ανάγκες της Κοινωνίας 

■ Υπάρχουν διαδικασίες ελέγχου της ανταπόκρισης 
αυτής; Πόσο αποτελεσματικές είναι; 

• Υπάρχουν διαδικασίες αξιολόγησης και αναθεώρη¬ 
σης αυτού του Προγράμματος Σπουδών; Πόσο αποτε¬ 
λεσματικές είναι; 

• Πώς δημοσιοποιείται το Πρόγραμμα Διδακτορικών 
Σπουδών; 

• Υπάρχει διαδικασία παρακολούθησης της επαγγελ¬ 
ματικής πορείας όσων απέκτησαν Διδακτορικό δίπλωμα 
από το Τμήμα; 

Δομή του Προγράμματος 

Διδακτορικών Σπουδών 

• Προσφέρονται μαθήματα διδακτορικού κύκλου; Ποια 
είναι αυτά; 

• Προσφέρονται μαθήματα ερευνητικής μεθοδολογί¬ 
ας; Ποια είναι αυτά; 

Εξεταστικό Σύστημα 

• Υπάρχει συμμετοχή συναφών θεματικά ειδικών επι¬ 
στημόνων από άλλα ΑΕΙ ή ερευνητικά Ιδρύματα στη 
σύνθεση των 7μελών και 3μελών επιτροπών; 

■ Πώς παρακολουθείται διαχρονικά η επίδοση και η 
πρόοδος των υποψηφίων διδακτόρων; 

• Πώς διασφαλίζεται η διαφάνεια της διαδικασίας αξι¬ 
ολόγησης των υποψηφίων διδακτόρων; 

• Εφαρμόζονται κοινές (μεταξύ των διδασκόντων) δι¬ 
αδικασίες αξιολόγησης των υποψηφίων διδακτόρων; 

• Πώς αξιολογείται η διαδικασία αξιολόγησης των υπο¬ 
ψηφίων διδακτόρων; 

• Πόσο διαφανής είναι η διαδικασία ανάθεσης και εξέ¬ 
τασης της διδακτορικής διατριβής; 

• Υπάρχουν συγκεκριμένες προδιαγραφές ποιότητας 
για τη διδακτορική διατριβή; Ποιές; 

Επιλογή των υποψηφίων διδακτόρων 

• Ποια είναι η συγκεκριμένη διαδικασία επιλογής υπο¬ 
ψηφίων διδακτόρων; 

• Με ποια συγκεκριμένα κριτήρια επιλέγονται; 

• Ποιο είναι το ποσοστό αποδοχής υποψηφίων διδα¬ 
κτόρων; 

■ Πώς δημοσιοποιείται η διαδικασία και τα κριτήρια 
επιλογής υποψηφίων διδακτόρων; 

• Πώς διασφαλίζεται η αποτελεσματικότητα και διαφά¬ 
νεια της διαδικασίας επιλογής υποψηφίων διδακτόρων; 

Σεμινάρια και ομιλίες 

• Υπάρχει γενικό σεμινάριο σε τακτή χρονική βάση 
(εβδομαδιαίο, μηνιαίο) όπου καθηγητές και ερευνητές 


στο Τμήμα παρουσιάζουν τη δουλειά τους για ενημέ¬ 
ρωση των συναδέλφων τους, αλλά και των φοιτητών; 

• Υπάρχει δυνατότητα πρόσκλησης ομιλητών από άλλα 
παν/μια και ερευνητικά κέντρα για να δώσουν ομιλίες και 
να ενημερώσουν για το έργο τους; 

Διεθνής διάσταση του Προγράμματος 
Διδακτορικών Σπουδών 

• Υπάρχει συμμετοχή διδασκόντων από το εξωτερικό 
στις 7μελείς και 3μελείς επιτροπές; Σε ποιό ποσοστό; 

■ Υπάρχει συμμετοχή αλλοδαπών υποψηφίων διδα¬ 
κτόρων; 

• Παρέχεται δυνατότητα εκπόνησης της διδακτορικής 
διατριβής σε ξένη γλώσσα; 

• Υπάρχουν συμφωνίες συνεργασίας με ιδρύματα και 
φορείς του εξωτερικού; 

• Παρέχονται από το Τμήμα κίνητρα στους υποψήφι¬ 
ους διδάκτορες για την συμμετοχή τους σε διεθνή «Θερι¬ 
νά Προγράμματα» (ευιτιιηθΓ εςήοοίε), διεθνή ερευνητικά 
συνέδρια, υποβολή άρθρων σε έγκριτα περιοδικά, κλπ.; 

■ Υπάρχουν διεθνείς διακρίσεις του Προγράμματος 
Διδακτορικών Σπουδών; Ποιές; 

Πίνακας I. Εξέλιξη αριθμού αιτήσεων, προσφορών θέ¬ 
σεων από τοΤμήμα, εισακτέων (εγγραφών) και αποφοί¬ 
των στο Πρόγραμμα Διδακτορικών Σπουδών. 


Αιτήσεις (α+β) 







(α) Πτυχιούχοι του 
Τμήματος 

(β) Πτυχιούχοι άλλων 






Προσφερόμενες θέσεις 






Εγγραφέντες 






Απόφοιτοι 1 






Μέση διάρκεια σπουδών 
αποφοίτων 













Βόλος, 21 Φεβρουάριου 2018 
Ο Πρύτανης 
ΓΕΩΡΓΙΟΣ ΠΕΤΡΑΚΟΣ 


1 Απόφοιτοι: Αριθμός Διδακτόρων που ανακηρύχθηκαν στο έτος 
που αφορά η στήλη. 

